Die wêreld in foto’s – 3 Maart 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Man dra ŉ klomp winkelpoppe oor sy skouer in Harare, Zimbabwe. (Foto: Tsvangirayi Mukwazhi, AP) ŉ Lid van die eerste vrouehengelkoöperasie in Marokko berei visnette voor op die dorpie Belyounech aan die kus van die Middellandse See. (Foto: Mosa’ab Elshamy, AP) ŉ Kind glimlag terwyl migrante in ŉ veld by die Maritsa-rivier by die Turks-Griekse grens bymekaarkom. Migrante hoop om die grens na Griekeland oor te steek. (Foto: Emrah Gurel, AP) Mense uit nomadiese stamme en ander gemeenskappe neem deel aan ŉ protesoptog teen ŉ nuwe burgerskapwet in Mumbai, Indië. Die nuwe wet maak dit makliker vir migrante van Pakistan en omliggende gebiede om burgerskap in Indië te verkry. (Foto: Rajanish Kakade, AP) Martin Schwenk, Mercedes-Benz Indië se direkteur en uitvoerende hoof, staan by die nuwe GLC Coupe tydens die bekendstelling daarvan in Bangalore, Indië. Die motor is beskikbaar in petrol- en dieselvariante en kos VSA$85 550 en VSA$87 935. (Foto: Aijaz Rahi, AP)